Հասան Ջեմալ

Հասան Ջեմալ (), թուրք լրագրող, գրող և հայոց ցեղասպանությունն կազմակերպիչներից՝ Ջեմալ փաշայի թոռը։ 1981-1992 թվականներին նա Ջումհուրիյեթ թերթի, 1992-1998 Սաբահի գլխավոր խմբագիրն էր։ 2013 թվականին, երբ Էրդողանի քննադատությունից հետո Միլլիյեթը հրաժարվեց նրա սյունակից, նա հեռացավ Միլլիյեթից Հասան Ջեմալը ճանաչել է Հայոց ցեղասպանությունը, որ կազմակերպել էր նրա պապը իր գործընկերների հետ միասին, և ներողություն խնդրել։

Կրթություն 
Հասան Ջեմաը ծնվել է 1944 թվականին Ստամբուլում, Թուրքիա։ 1965 թվականին, Ջեմալը ավարտում է Անկարայի համալսարանը քաղաքագետ մասնագիտությամբ։

Կարիերա 
1969 թվականից Ջեմալը սկսեց աշխատել  Հաքքը Դեվրիմ  շաբաթերթում։ Որոշ ժամանակ անց նա դարձավ Ջումուրիյեթ թերթի Անկարան ներկայացուցիչը։ 1981 և 1992 տարիների ընթացքում նա եղել է այդ թերթի գլխավոր խմբագիրը։ 1992 թվականին խմբագրական քաղաքականության շուրջ անհամաձայնության արդյունքում հեռացավ Ջումուրիյեթից։ 1992-ի մայիսից նա ստանձնեց Սաբահ թերթի գլխավոր խմբագրի պաշտոնը, որտեղ և շարունակեց աշխատել մինչ 1998 թվականը, 1998 թվականից սկսած աշխատում է Միլլիյեթ թերթում։

Հասան Ջեմալը 2008 թվականի սեպտեմբերին այցելել է Ծիծեռնակաբերդ և ծաղիկներ դրել Հայոց ցեղասպանության հուշահամալիրին։ Նա 2010-ի ապրիլի 24-ին գրել էր, թե հարյուր հազարավոր հայերի կոտորածը ժխտելը նշանակում է հանցակից դառնալ մարդկության դեմ իրագործված ոճրագործությանը։ 2011 թվականին Հասան Ջեմալը մարտի 31-ին Լոս Անջելեսում մասնակցել է հայկական սփյուռքի կազմակերպած «Դեր Զորից մինչև Ծիծեռնակաբերդ» խորագիրը կրող համաժողովին։ 2014 թվականի դեկտեմբերի 11-ին եղել է Սիվիլիթաս հիմնադրամի «Սարն ի վեր» նախագծի հերթական միջոցառման հյուրը Երևանում։ 2012 թվականին Ջեմալը տպագրել է իր «1915. Հայոց ցեղասպանություն» գիրքը՝ նկարագրելով իր անձնական փոխակերպումը մարդուց, որը մերժում էր Հայոց ցեղասպանությունը, մարդու, որն ընդունում է այն։

Ծանոթագրություններ 

Թուրք լրագրողներ
Թուրք գրողներ
Ստամբուլ քաղաքում ծնվածներ
Անկարայի համալսարանի շրջանավարտներ
Ստամբուլում ծնված անձինք
Չերքեզական ծագմամբ թուրքեր
Վրացական ծագմամբ թուրքեր
Թուրք սյունակագիրներ